
ข้อมูลประกอบการพิจารณาจัดตั้งสถาบันพัฒนาฝีมือแรงงานจังหวัดระนอง
ส่วนที่ 1 ภาพรวม (25 แห่งเดิม และที่ขอเพิ่มใหม่)
(1) เหตุผลความจำเป็นในการจัดตั้งสถาบันฯ ในพื้นที่
                    สำนักพัฒนาฝีมือแรงงานระนองเป็นหน่วยงานสังกัดกรมพัฒนาฝีมือแรงงาน ตั้งอยู่พื้นที่จังหวัดระนอง มีภารกิจด้านการพัฒนาฝีมือแรงงาน มีภารกิจด้านการพัฒนาฝีมือแรงงานของจังหวัด เพื่อส่งเสริมการเติบโตทางเศรษฐกิจของจังหวัด ทั้งภาคอุตสาหกรรม  ภาคการเกษตร ภาคการประมง ภาคการท่องเที่ยว และการค้าการลงทุนตามแนวชายแดน  เพื่อดำเนินการในบทบาทสำคัญที่ต้องเข้ามาดูแลกำลังแรงงานทุกกลุ่มให้ได้รับการพัฒนาฝีมือแรงงานทันต่อเทคโนโลยีใหม่ ๆ ที่จะมีการเปลี่ยนแปลงมากยิ่งขึ้นในอนาคต สู่ความมั่นคง มั่งคั่ง และยั่งยืนตามแนวทางนโยบายรัฐบาลรวมไปถึงการพัฒนาและปรับปรุงระบบราชการให้มีประสิทธิภาพ ให้มีความทันสมัยสอดคล้องกับเทคโนโลยีในปัจจุบันและสามารถรองรับการขับเคลื่อนภารกิจ/งานตามยุทธศาสตร์นโยบายของประเทศ  และเนื่องจากในปัจจุบันบริบทการเปลี่ยนแปลงต่างๆ ของโลกมีการเปลี่ยนแปลงอย่างรวดเร็วมาก ส่งผลกระทบต่อเศรษฐกิจและสังคมไทยที่ต้องเผชิญกับความท้าทายจากการเปลี่ยนแปลงดังกล่าว แนวโน้มและเหตุการณ์สำคัญต่าง ๆ ที่เกิดขึ้น เช่น การก้าวสู่สังคมผู้สูงอายุ การพัฒนาทางด้านนวัตกรรมและเทคโนโลยีแบบ ก้าวกระโดด กระแสโลกาภิวัตน์ที่รวดเร็วและเชื่อมโยงกับกระแสการพัฒนาในด้านต่างๆ จึงควรปรับเปลี่ยนจัดตั้งหน่วยงานใหม่จากสำนักงานพัฒนาฝีมือแรงงานเป็นสถาบันพัฒนาฝีมือแรงงาน เพื่อตอบสนองการพัฒนาจังหวัดระนองด้านการพัฒนากำลังแรงงานในอนาคตได้อย่างเต็มที่และเกิดประสิทธิภาพสูงสุด
(2) บทบาทและทิศทางการดำเนินงานของกรมในอนาคต
               สำนักงานพัฒนาฝีมือแรงงานระนอง ต้องปรับเปลี่ยนบทบาทความรับผิดชอบ ดังนี้
(2.1) เป็นผู้กำกับดูแล  
(2.2) เป็นผู้ส่งเสริม/สนับสนุน
(2.3) เป็นผู้ดำเนินการในภารกิจที่เกี่ยวข้อง
(2.4) เป็นผู้ขับเคลื่อนตามนโนบายด้านการพัฒนากำลังแรงงาน
(2.5) เป็นผู้ติดตามและสรุปผลการดำเนินงานในระดับจังหวัด
     	(3) กำหนดตัวชี้วัดสำคัญเพื่อวัดความสำเร็จจากการจัดตั้งสถาบัน (เป้าหมาย 3 ปี)
	     (3.1) เชิงปริมาณ 
	             (3.1.1) จำนวนแรงงานที่ได้รับการพัฒนาฝีมือแรงงานทั้งในระบบและนอกระบบ ไม่น้อยกว่า 10,000 คน/ปี
		  (3.1.2) ประสิทธิภาพการผลิตของปัจจัยด้านแรงงานเพิ่มมากขึ้นร้อยละ 2.5 ต่อปี
		  (3.1.3) มูลค่าทางเศรษฐกิจและรายได้ของจังหวัดประมาณ 30,000 ล้านบาท/ปี
	(3.2) เชิงคุณภาพ 
(3.2.1) แรงงงานที่ได้รับการพัฒนาฝีมือแรงงานมีคุณภาพชีวิตที่ดีและมีรายได้เพิ่มขึ้น
   (3.2.2) สถานประกอบกิจการต่างๆในจังหวัดระนองมีกำลังแรงงานที่มีคุณภาพลดการสูญเสียในกระบวนการทำงาน
    (3.2.3) ลดอัตราการว่างงานของจังหวัด
    (3.2.4) สร้างศักยภาพด้านการแข่งขันทางเศรษฐกิจของจังหวัด
    (3.2.5) มีเครือข่ายในการพัฒนากำลังแรงงานและการเชื่อมขอมูลกำลังแรงงานของจังหวัด

ส่วนที่ 2 เหตุผลประกอบการจัดตั้งสถาบันฝีมือแรงงานจังหวัด รายจังหวัด (25 จังหวัดเดิม + 20 จังหวัดใหม่)
	หัวข้อ
	คำอธิบาย

	1. ทิศทางการ
    พัฒนา
	        ประเด็นการพัฒนาฝีมือแรงงานที่เกี่ยวข้อง
            1)  ส่งเสริมและพัฒนากำลังแรงงานด้านต่างๆเพื่อยกระดับการให้บริการด้านท่องเที่ยวมูลค่าสูงอย่างมีคุณภาพ                 
            2) พัฒนาการเกษตรมูลค่าสูง
                - พัฒนาแปรรูปผลผลิตทางการเกษตร
                - พัฒนาให้กลุ่มเกษตรกรใช้เทคโนโลยีในการผลิต
            3) ยกระดับคุณภาพชีวิตของประชาชน
               - พัฒนาทักษะฝีมือให้เหมาะสมกับการประกอบอาชีพของประชาชนในพื้นที่
              - พัฒนากลุ่มกำลังแรงงานให้ทันต่อเทคโนโลยีใหม่ๆ
            4) การเชื่อมโยงการค้ากับกลุ่มประเทศ BIMSTEC และอาเซียน
                - พัฒนากำลังแรงงานด้านโลจิสติกส์
                - พัฒนากำลังแรงงานสนับสนุนกลุ่มอุตสาหกรรมการผลิต
                - พัฒนากำลังแรงงานด้านภาษาต่างประเทศ

	2. เป้าหมายการ   
    พัฒนากำลัง
    แรงงานของ
    จังหวัด
	          สำนักงานพัฒนาฝีมือแรงงานระนอง จึงดำเนินการพัฒนากำลังแรงงานในด้านต่าง ๆ ดังนี้
        1. ด้านการท่องเที่ยวและบริการ 
         2. ด้านการขนส่งโลจิสติกส์ และท่าเรือน้ำลึก         
         3. ด้านการแปรรูปจากการเกษตร              
         4. ด้านอุตสาหกรรมการประมงจากทะเล
เป้าหมายดำเนินงาน 3 ปี (ปี 2566 - 2568) ไม่น้อยกว่า 50,000 คน 

	3. ความต้องการ
    กำลังแรงงาน
    จังหวัด
    (Demand)

	ประชากรและกำลังแรงงานจังหวัดระนอง
         1. ประชากรอายุ 15 ปีขึ้นไป  จำนวน  205,767  คน  
             - เป็นผู้อยู่ในกำลังแรงงาน (อายุ 15 ปีขึ้นไป)  จำนวน  142,109  คน  
         2. แรงงานนอกระบบ จำนวน  67,310 คน  
 ความต้องการกำลังแรงงานของจังหวัดระนอง เป้าหมาย 3 ปี ดังนี้
1. สาขาด้านการท่องเที่ยวและบริการ  จำนวน 4,000 คน/ปี
2. สาขาด้านขนส่งและโลจิสติกส์   จำนวน 2,000 คน/ปี
3. สาขาด้านอุตสาหกรรมแปรรูปการเกษตร  จำนวน 2,000 คน/ปี
4.  สาขาด้านอุตสาหกรรมการประมงทางทะเล  จำนวน 2,000 คน/ปี           

	4. การพัฒนากำลัง
    แรงงาน
    (Supply)
	         แผนการพัฒนากำลังแรงงานมีแนวทางในการพัฒนาฝีมือแรงงานตามความต้องการของจังหวัดประกอบในด้านต่างๆดังนี้      
         1. ด้านการท่องเที่ยวและบริการ 
            - พัฒนากลุ่มท่องเที่ยวมูลค่าสูง โดยร่วมกับสมาคมการท่องเที่ยว สำนักงาน
การท่องเที่ยวฯ หอการค้า สถานศึกษา และหน่วยงานต่างๆที่เกี่ยวข้อง
            - พัฒนากลุ่มท่องเที่ยววิถีเชิงชุมชน โดยร่วมกับสมาคมการท่องเที่ยว สำนักงานการท่องเที่ยวฯ สถานศึกษา หน่วยงานส่วนท้องถิ่น  และหน่วยงานต่างๆที่เกี่ยวข้อง  
          2. ด้านการขนส่งและโลจิสติกส์ 
             เนื่องจากจังหวัดระนองเป็นจังหวัดที่มีการพัฒนาพื้นที่ระเบียงเศรษฐกิจภาคใต้อย่างยั่นยืน(Southern Economic Corridor : SEC) 
             - พัฒนาทักษะฝีมือแรงงานด้านการขนส่งและโลจิสติกส์ ร่วมกับมหาวิทยาลัย
ราชภัฎสวนสุนันทา ศูนย์ศึกษาระนอง, วิทยาลัยโลจิสติกส์และซัพพลายเชน มหาวิทยาลัยราชภัฎสวนสุนันทา ศูนย์การศึกษาจังหวัดระนอง  สาขาด้านโลจิสติกส์  สภาอุตสาหกรรมจังหวัด สถานศึกษา  และหน่วยงานอื่นๆที่เกี่ยวข้องทั้งภาครัฐและเอกชน
         3. ด้านอุตสาหกรรมแปรรูปการเกษตร  
             - พัฒนาการแปรรูปผลผลิตจากการเกษตรให้มีมูลค่าสูง โดยร่วมกับสำนักงานเกษตรฯ สำนักงานอุตสาหกรรมฯ สภาการเกษตรฯ หน่วยงานอื่นๆที่เกี่ยวข้องทั้งภาครัฐและเอกชน
         4. ด้านอุตสาหกรรมการประมงทางทะเล  
             - พัฒนาการแปรรูปจากการประมงจากทะเลให้มีมูลค่าสูง โดยร่วมกับหน่วยงานกระทรวงเกษตรฯ สำนักงานอุตสาหกรรมฯ หอการค้า สภาอุตสาหกรรมฯ และหน่วยงานอื่น ๆ ที่เกี่ยวข้องทั้งภาครัฐและเอกชน
             - พัฒนาด้านอุตสาหกรรมที่เกี่ยวข้องกับการประมงทะเลโดยร่วมกับหน่วยงานกระทรวงเกษตรฯ สำนักงานอุตสาหกรรมฯ หอการค้า สภาอุตสาหกรรมฯ หน่วยงานอื่นๆ ที่เกี่ยวข้องทั้งภาครัฐและเอกชน          

	5. กลไกการพัฒนา
   กำลังแรงงาน
	          กลไกเพื่อสนับสนุนภารกิจในการพัฒนาฝีมือแรงงานในทุกด้านที่เกี่ยวข้องให้แก่ กำลังแรงงานในพื้นที่ โดยมีเครือข่ายในการประสานความร่วมมือกับหน่วยงานต่าง ๆ ได้แก่  สถาบันการศึกษาในพื้นที่,ศูนย์ทดสอบมาตรฐานฝีมือแรงงานแห่งชาติทั้งภาครัฐและภาคเอกชน,สถานประกอบกิจการที่อยู่ในข่ายบังคับของพ.ร.บ.2545, กพร.ปจ.,คณะทำงานขับเคลื่อนแผนพัฒนากำลังคนรายอุตสาหกรรม, อาสาสมัครแรงงาน,หอการค้าจังหวัดระนอง, สภาอุตสาหกรรมท่องเที่ยวจังหวัดระนอง, สภาอุตสาหกรรมจังหวัดระนอง, สำนักงานพัฒนาสังคมและความมั่นคงของมนุษย์จังหวัดระนอง, สำนักงานจังหวัดระนอง, หน่วยงานในสังกัดกระทรวงแรงงาน และหน่วยงานอื่นๆ ที่เกี่ยวข้องทั้งภาครัฐและเอกชน 

	 6. ประมาณการ
   ค่าใช้จ่ายที่
   เพิ่มขึ้น
	ประมาณการค่าใช้จ่ายที่เพิ่มขึ้นเมื่อมีการจัดตั้งเป็นสถาบันฯ ดังนี้
        ค่าประจำตำแหน่งผู้อำนวยการต้น (ตำแหน่งใหม่) – ค่าตำแหน่งนักวิชาการพัฒนาฝีมือแรงงานชำนาญการพิเศษ (ตำแหน่งเดิม)
        (5,600 บาท x 2 x 12 เดือน) - (3,500 บาท x 12 เดือน)
        = 134,400 บาท – 42,000 บาท    = 92,400 บาทต่อปี
    ส่วนด้านอื่นๆ เช่น  อาคารสถานที่ วัสดุ/อุปกรณ์ หน่วยงานมีความพร้อมอยู่แล้ว


	 7. ผลสัมฤทธิ์ที่
    คาดว่าจะได้รับ

	ผลผลิต
        1. แรงงานได้รับการพัฒนาทักษะฝีมือไม่น้อยกว่า 15,000 คน/ปี
        2. แรงงานมีงานทำ มีอาชีพ  และมีรายได้เพิ่มขึ้น
        3. ผลิตภาพแรงงานเพิ่มขึ้นไม่น้อยกว่าร้อยละ 2.5 ต่อปี
ผลลัพธ์ 
1. แรงงานมีทักษะเพิ่มขึ้น ตรงตามความต้องการของผู้ประกอบการไม่น้อยกว่าร้อยละ 80
2. แรงงานมีรายได้เพิ่มขึ้น ไม่น้อยกว่า 10,000 – 13,000 บาท
3. ผลิตภาพแรงงานของจังหวัดระนองเพิ่มขึ้น ไม่น้อยกว่าร้อยละ 1.5
ผลกระทบ 
1. แรงงานมีทักษะและรายได้เพิ่มขึ้น ส่งผลให้ประมาณการรายได้ต่อหัวของประชากรเพิ่มขึ้น ร้อยละ 1
2. ผลิตภัณฑ์มวลรวมของจังหวัดเพิ่มขึ้น ร้อยละ 1






